Source: https://eur-lex.europa.eu/legal-content/FI/TXT/HTML/?uri=OJ:C:2017:162:FULL&from=FR
Timestamp: 2019-10-17 04:09:02+00:00
Document Index: 12923782

Matched Legal Cases: ['kko ', 'kko ', 'kko ', 'kko ', 'kko ', 'kko ', 'tuomioistuin ']

Euroopan unionin C 162/2017
Ilmoitetun keskittymän vastustamatta jättäminen (Asia M.8379 – SGID / Hellenic Republic / IPTO) ( 1 )
Ilmoitetun keskittymän vastustamatta jättäminen (Asia M.8388 – Ares / Baupost / Nova Eventis) ( 1 )
Ilmoitetun keskittymän vastustamatta jättäminen (Asia M.8447 – EDF / CDC / Mitsubishi Corporation / NGM) ( 1 )
Komission teknisiä määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä annetun Euroopan parlamentin ja neuvoston direktiivin (EU) 2015/1535 8 artiklan toisen kohdan mukaisesti toimittamat tiedot – Direktiivissä (EU) 2015/1535 tarkoitetun ilmoitusmenettelyn puitteissa vuonna 2016 ilmoitettuja teknisiä määräyksiä koskevat tilastotiedot ( 1 )
Tiivistelmä Euroopan tietosuojavaltuutetun lausunnosta, joka koskee ehdotusta EU:n matkustustieto- ja -lupajärjestelmäksi (ETIAS)
Ilmoitus Kiinan kansantasavallasta ja Thaimaasta peräisin olevien muokattavaksi soveltuvasta valuraudasta valmistettujen kierteitettyjen putkien liitos- ja muiden osien tuontiin sovellettavia polkumyynnin vastaisia toimenpiteitä koskevan osittaisen välivaiheen tarkastelun vireillepanosta
(Asia M.8379 – SGID / Hellenic Republic / IPTO)
Komissio päätti 10. toukokuuta 2017 olla vastustamatta edellä mainittua keskittymää ja todeta sen sisämarkkinoille soveltuvaksi. Päätös perustuu neuvoston asetuksen (EY) N:o 139/2004 (1) 6 artiklan 1 kohdan b alakohtaan. Päätöksen koko teksti on saatavissa ainoastaan englanniksi, ja se julkistetaan sen jälkeen kun siitä on poistettu mahdolliset liikesalaisuudet. Päätös on saatavilla
sähköisessä muodossa EUR-Lex-sivustolta (http://eur-lex.europa.eu/homepage.html?locale=fi) asiakirjanumerolla 32017M8379. EUR-Lex on Euroopan unionin oikeuden online-tietokanta.
(Asia M.8388 – Ares / Baupost / Nova Eventis)
Komissio päätti 12. toukokuuta 2017 olla vastustamatta edellä mainittua keskittymää ja todeta sen sisämarkkinoille soveltuvaksi. Päätös perustuu neuvoston asetuksen (EY) N:o 139/2004 (1) 6 artiklan 1 kohdan b alakohtaan. Päätöksen koko teksti on saatavissa ainoastaan englanniksi, ja se julkistetaan sen jälkeen kun siitä on poistettu mahdolliset liikesalaisuudet. Päätös on saatavilla
sähköisessä muodossa EUR-Lex-sivustolta (http://eur-lex.europa.eu/homepage.html?locale=fi) asiakirjanumerolla 32017M8388. EUR-Lex on Euroopan unionin oikeuden online-tietokanta.
(Asia M.8447 – EDF / CDC / Mitsubishi Corporation / NGM)
Komissio päätti 17. toukokuuta 2017 olla vastustamatta edellä mainittua keskittymää ja todeta sen sisämarkkinoille soveltuvaksi. Päätös perustuu neuvoston asetuksen (EY) N:o 139/2004 (1) 6 artiklan 1 kohdan b alakohtaan. Päätöksen koko teksti on saatavissa ainoastaan englanniksi, ja se julkistetaan sen jälkeen kun siitä on poistettu mahdolliset liikesalaisuudet. Päätös on saatavilla
sähköisessä muodossa EUR-Lex-sivustolta (http://eur-lex.europa.eu/homepage.html?locale=fi) asiakirjanumerolla 32017M8447. EUR-Lex on Euroopan unionin oikeuden online-tietokanta.
Komission teknisiä määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä annetun Euroopan parlamentin ja neuvoston direktiivin (EU) 2015/1535 8 artiklan toisen kohdan mukaisesti toimittamat tiedot (1)
Direktiivissä (EU) 2015/1535 tarkoitetun ilmoitusmenettelyn puitteissa vuonna 2016 ilmoitettuja teknisiä määräyksiä koskevat tilastotiedot
I. Taulukko Euroopan unionin jäsenvaltioille osoitetuista erityyppisistä vastauksista niiden ilmoittamiin ehdotuksiin.
Ilmoitusten lukumäärä
Huomautukset (2)
Yksityiskohtaiset lausunnot (3)
Ehdotukset yhteisön säädöksiksi
EFTA (4) Turkki (5)
EU yhteensä
II. Taulukko Euroopan unionin jäsenvaltioiden ilmoittamien ehdotusten jakautumisesta aloittain.
Kodin ja vapaa-ajan tarvikkeet
Energia, mineraalit, puu
Ympäristö, pakkaukset
Terveys, sairaan- ja terveydenhoidon tarvikkeet
Tietoyhteiskunnan palvelut
Yhteensä jäsenvaltiota kohden
III. Taulukko Islannin, Liechtensteinin, Norjan (8) ja Sveitsin (9) ilmoittamia ehdotuksia koskevien Euroopan komission antamien huomautusten jakautumisesta lukumäärän mukaan.
Komission huomautukset (10)
IV. Taulukko Islannin, Liechtensteinin, Norjan ja Sveitsin ilmoittamien ehdotusten jakautumisesta aloittain.
Sekalaiset tavarat ja tuotteet
Yhteensä maata kohden
V. Taulukko Turkin ilmoittamista ehdotuksista ja Euroopan komission antamista kyseisiä ehdotuksia koskevista huomautuksista
Komission huomautukset
VI. Taulukko Turkin ilmoittamien ehdotusten jakautumisesta aloittain
VII. Tilastotiedot direktiivin (EU) 2015/1535 säännösten rikkomisen takia vuonna 2016 käynnissä olleista ja Euroopan unionin toiminnasta tehdyn sopimuksen 258 artiklan nojalla käynnistetyistä rikkomismenettelyistä
Vuonna 2016 käynnissä olleiden ja käynnistettyjen rikkomismenettelyjen lukumäärä
(1) EUVL L 241, 17.9.2015, s. 1–15. Jäljempänä direktiivi.
(2) Direktiivin 5 artiklan 2 kohta
(3) Direktiivin 6 artiklan 2 kohta.
(4) Euroopan talousalueesta tehdyn sopimuksen nojalla mainitun sopimuksen sopimuspuolina olevat Euroopan vapaakauppajärjestöön (EFTA) kuuluvat valtiot soveltavat direktiiviä (EU) 2015/1535 liitteessä II olevan XIX luvun 1 kohdassa säädetyin tarpeellisin mukautuksin. Ne voivat tällä perusteella esittää huomautuksia Euroopan unionin jäsenvaltioiden ilmoittamista ehdotuksista. Myös Sveitsi voi esittää tällaisia huomautuksia tietojen vaihtamisesta teknisten määräysten alalla tehdyn epävirallisen sopimuksen nojalla.
(5) Direktiivin mukaisen ilmoitusmenettelyn soveltamisalaa laajennettiin koskemaan Turkkia sen kanssa tehdyn assosiaatiosopimuksen nojalla (Euroopan talousyhteisön ja Turkin välinen assosiointisopimus (EYVL 217, 29.12.1964, s. 3687/64) ja EY–Turkki-assosiointineuvoston päätökset N:o 1/95 ja N:o 2/97).
(6) Direktiivin 6 artiklan 3 kohta, jonka mukaan jäsenvaltioiden on lykättävä ilmoitetun ehdotuksen hyväksymistä (tietoyhteiskunnan palveluja koskevia määräysehdotuksia lukuun ottamatta) 12 kuukaudella siitä, kun komissio on vastaanottanut ilmoituksen, jos komissio ilmoittaa aikeistaan ehdottaa asiaa koskevaa direktiiviä, asetusta tai päätöstä tai hyväksyä asiaa koskeva direktiivi, asetus tai päätös.
(7) Direktiivin 6 artiklan 4 kohta, jonka mukaan jäsenvaltioiden on lykättävä 12 kuukaudella ilmoitetun ehdotuksen hyväksymistä siitä, kun komissio on vastaanottanut ilmoituksen, jos komissio ilmoittaa havainneensa, että ehdotus koskee aihetta, joka sisältyy direktiivi-, asetus- tai päätösehdotukseen, joka on esitetty Euroopan parlamentille ja neuvostolle.
(8) Euroopan talousalueesta tehdyssä sopimuksessa (katso alaviite 4) säädetään, että mainitun sopimuksen sopimuspuolina olevilla Euroopan vapaakauppajärjestöön (EFTA) kuuluvilla valtioilla on velvollisuus ilmoittaa teknisiä määräyksiä koskevat ehdotukset komissiolle.
(9) Tietojen vaihtamisesta teknisten määräysten alalla tehdyn epävirallisen sopimuksen (katso alaviite 4) nojalla myös Sveitsi toimittaa teknisiä määräyksiä koskevat ehdotuksensa komissiolle.
(10) Euroopan talousalueesta tehdyn sopimuksen nojalla (katso taulukon I viite 3) Euroopan komission ainoana mahdollisena toimintatapana on esittää huomautuksia (direktiivin 5 artiklan 2 kohta, sellaisena kuin se on mainitun sopimuksen liitteessä II olevan XIX luvun 1 kohdassa). Samaa toimintatapaa voidaan käyttää Sveitsin ilmoitusten osalta Euroopan unionin ja Sveitsin välisen epävirallisen sopimuksen perusteella (katso taulukon I viite 3 ja alaviite 2).
EU:n rajavalvontapolitiikka on viime vuosina kehittynyt huomattavasti. Kehityksen taustalla ovat pakolaisten ja maahanmuuttajien tulvan mukanaan tuomat haasteet sekä Pariisin, Brysselin ja Nizzan iskujen kärjistämät turvallisuusongelmat. Komissio on nykyisen tilanteen ja jäsenvaltioiden alueen turvallisuuden takaamisen tarpeen vuoksi käynnistänyt useita lainsäädäntöaloitteita, joilla pyritään parantamaan Schengen-alueelle saapuvien henkilöiden valvontaa.
Yksi näistä aloitteista on komission 16. marraskuuta 2016 esittämä ehdotus asetukseksi EU:n matkustustieto- ja -lupajärjestelmän, jäljempänä ’ETIAS’, perustamisesta.
Ehdotuksen mukaan järjestelmässä arvioitaisiin viisumipakosta vapautettujen matkustajien aiheuttama turvallisuutta, laitonta muuttoliikettä ja kansanterveyttä koskeva riski ennen heidän saapumistaan Schengen-alueen rajalle. Arviointi toteutettaisiin ristiintarkastamalla ETIAS-järjestelmästä saadut hakijan tiedot vertaamalla niitä EU:n muihin tietojärjestelmiin, erityiseen ETIAS-seurantalistaan ja tarkastussääntöihin. Tämän prosessin tuloksena hakija joko automaattisesti saisi luvan tulla EU:n alueelle tai se evättäisiin häneltä.
EU:n lainsäätäjä näyttää ETIAS-ehdotuksen osalta noudattavan yleistyvää toimintamallia, mikä tarkoittaa turvallisuudenhallinnan ja muuttoliikkeen hallinnan yhteistä käsittelyä ottamatta huomioon näiden kahden politiikan alan välisiä merkittäviä eroja. ETIAS-järjestelmän perustamisella olisi huomattava vaikutus henkilötietojen suojaa koskevaan oikeuteen, koska entistä useammat viranomaistahot (maahanmuuttoviranomaiset, rajavartijat, lainvalvontaviranomaiset jne.) saisivat pääsyn alun perin varsin erilaisiin tarkoituksiin kerättyihin moniin erilaisiin tietoihin. Tästä syystä Euroopan tietosuojavaltuutettu katsoo, että on arvioitava ehdotuksen vaikutus Euroopan unionin perusoikeuskirjassa vahvistettuihin yksityisyyden suojaa ja tietosuojaa koskeviin oikeuksiin. Arvioinnissa on tarkasteltava kaikkia olemassa olevia EU:n tason toimenpiteitä, jotka koskevat muuttoliike- ja turvallisuustavoitteita.
ETIAS-ehdotus aiheuttaa lisäksi ongelmia, jotka liittyvät hakijan aiheuttamien mahdollisten riskien määrittämiseen. Tässä yhteydessä olisi kiinnitettävä erityistä huomiota itse riskien määrittelyyn. Lainsäädännössä olisi selkeästi määriteltävä arvioitavat riskit, koska niiden määrittäminen saattaa johtaa yksittäisen henkilön matkustusluvan epäämiseen. Euroopan tietosuojavaltuutettu kyseenalaistaa myös ETIAS-järjestelmän tarkastussäännöt. Tietosuojavaltuutettu olettaa, että lainsäätäjän tavoitteena on kehittää väline, jonka avulla voidaan erottaa joukosta ne viisumipakosta vapautetut kolmansien maiden kansalaiset, joiden epäillään aiheuttavan kyseisiä riskejä. Profilointi, kuten kaikki muutkin tietokonepohjaiset tietojen analysoinnin muodot, aiheuttaa yksittäisiin henkilöihin sovellettuna kuitenkin vakavia teknisiä, oikeudellisia ja eettisiä ongelmia. Tietosuojavaltuutettu vaatii sen vuoksi vakuuttavaa näyttöä profilointiin tarkoitettujen työkalujen käytön tarpeellisuudesta ETIAS-järjestelmässä.
Lisäksi Euroopan tietosuojavaltuutettu kyseenalaistaa ehdotuksessa suunnitellun terveystietojen keräämisen ja käsittelyn oleellisuuden. Hän pyytää perustelemaan tarkemmin valitun tietojen säilytysajan sekä sen, että lainvalvontaviranomaisten ja Europolin pääsy tietoihin on tarpeen.
Lopuksi Euroopan tietosuojavaltuutettu antaa suosituksia esimerkiksi tehtävien ja vastuualueiden jakamisesta eri toimijoiden välillä sekä ETIAS-järjestelmän rakenteesta ja tietoturvallisuudesta.
Euroopan komission aloite EU:n matkustustieto- ja -lupajärjestelmän, jäljempänä ’ETIAS-järjestelmä’, perustamisesta perustuu vuonna 2008 annettuun tiedonantoon ”Euroopan unionin rajaturvallisuuteen liittyvien tulevien toimien valmistelu” (1). Komissio ehdotti tiedonannossa uusia välineitä Euroopan rajojen hallinnoimiseen tulevaisuudessa. Näitä olivat etenkin maahantulo- ja maastalähtöjärjestelmä (EES) ja rekisteröityjen matkustajien ohjelma (RTP). Tiedonannossa kaavailtiin ensimmäisen kerran ETIAS-järjestelmää, jota tuolloin nimitettiin sähköiseksi matkustuslupajärjestelmäksi, jäljempänä ’ESTA’. Euroopan tietosuojavaltuutettu esitti samana vuonna tätä tiedonantoa koskevia alustavia huomautuksia (2).
Komissio julkaisi helmikuussa 2011 toimintalinjoja koskevan selvityksen (3), jossa tutkittiin neljää eri vaihtoehtoa EU-ESTAn käyttöönottamiseksi. Selvityksessä tehtiin se johtopäätös, että EU-ESTAn toteuttamisen edellytykset eivät tuolloin täyttyneet. Komissio katsoi älykkäitä rajoja koskevassa vuonna 2012 annetussa tiedonannossa (4), että ajatus sähköisestä matkustuslupajärjestelmästä olisi hylättävä väliaikaisesti. Komissio ilmoitti kuitenkin aikovansa jatkaa EES-järjestelmää ja RTP-ohjelmaa koskevaa työtä.
Komissio ilmoitti 6. huhtikuuta 2016 antamassaan tiedonannossa (5)”Vahvemmat ja älykkäämmät tietojärjestelmät rajaturvallisuuden ja sisäisen turvallisuuden tueksi”, että se aikoo arvioida, olisiko tulevan EU:n matkustustieto- ja lupajärjestelmän kehittäminen tarpeellista, teknisesti mahdollista ja oikeasuhteista. Samana vuonna komissio teki toteutettavuustutkimuksen, jossa käytettiin vertailukohteina kolmea muuta eri puolilla maailmaa olevaa matkustuslupajärjestelmää, jotka olivat Yhdysvaltojen ESTA, Kanadan eTA ja Australian eVisitor.
Komissio julkaisi 16. marraskuuta toteutettavuustutkimuksen, jäljempänä ’vuoden 2016 toteutettavuustutkimus’ (6), loppukertomuksen sekä ETIAS-järjestelmää koskevan ehdotuksen, jäljempänä ’ehdotus’.
Euroopan tietosuojavaltuutettu suhtautuu myönteisesti siihen, että komissio on kuullut tietosuojavaltuutettua epävirallisesti ennen ehdotuksen antamista. Hän pitää kuitenkin valitettavana, ettei kuulemisajankohtana ollut mahdollista osallistua mielekkäällä tavalla ehdotuksen käsittelyyn erittäin tiukan aikataulun ja ehdotuksen tärkeän merkityksen ja monimutkaisuuden vuoksi.
V PÄÄTELMÄT
Euroopan tietosuojavaltuutettu suhtautuu myönteisesti siihen, että ETIAS-järjestelmän perustamista koskevassa ehdotuksessa on kiinnitetty johdonmukaisesti huomiota tietosuojaan.
Euroopan tietosuojavaltuutettu ottaa kaikilta osin huomioon lainsäätäjän roolin ehdotettujen toimenpiteiden tarpeellisuuden ja oikeasuhteisuuden arvioinnissa ja muistuttaa, että Euroopan unionin tuomioistuin voi valvoa näiden kahden perusoikeuskirjassa vahvistetun tiukan oikeudellisen vaatimuksen noudattamista ja että tietosuojavaltuutetun tehtävänä on niiden turvaaminen. Tietosuojavaltuutettu korostaa, että nykyisen ehdotuksen mukaisen ETIAS-järjestelmän tarpeellisuutta ja oikeasuhteisuutta ei voida arvioida, koska (tietosuojaa koskevaa) vaikutustenarviointia ei ole tehty.
Ehdotuksen mukaan on määrä perustaa uusi järjestelmä, jossa käsitellään merkittävä määrä kolmansien maiden kansalaisten henkilötietoja muuttoliike- ja turvallisuustavoitteiden täyttämiseksi. Euroopan tietosuojavaltuutettu kehottaa sen vuoksi lainsäätäjää kartoittamaan kaikki EU:n tason toimenpiteet, jotka koskevat tietojenkäsittelyä muuttoliike- ja turvallisuustavoitteiden täyttämiseksi, sekä tutkimaan perusteellisesti toimenpiteiden tavoitteet ja tulokset.
Euroopan tietosuojavaltuutettu suosittelee tässä yhteydessä sisällyttämään ehdotukseen laitonta muuttoliikettä koskevien riskien ja turvallisuusriskien määritelmän käyttötarkoituksen rajoittamisen periaatteen noudattamiseksi.
Lisäksi Euroopan tietosuojavaltuutettu epäilee, onko ETIAS-järjestelmän tarkastussääntöjen käyttö kaikilta osin perusoikeuskirjassa vahvistettujen perusoikeuksien mukaista. Hän suosittelee, että ehdotuksen mukaisten ETIAS-järjestelmän tarkastussääntöjen vaikutus perusoikeuksiin arvioidaan ennakkoon kattavasti. Hän myös tiedustelee, onko profilointiin tarkoitettujen työkalujen käytön tarpeellisuudesta ETIAS-järjestelmässä vakuuttavaa näyttöä ja kehottaa lainsäätäjää joka tapauksessa harkitsemaan uudelleen profiloinnin käyttöä.
Euroopan tietosuojavaltuutettu epäilee ehdotuksessa kaavaillun terveystietojen keräämisen ja käsittelyn oleellisuutta ja tehokkuutta terveystietojen epäluotettavuuden vuoksi. Hän ei ole vakuuttunut siitä, että näiden tietojen käsittely on tarpeen ottaen huomioon, että terveysriskien ja viisumipakosta vapautettujen matkustajien välillä ei ole merkittävää yhteyttä.
Euroopan tietosuojavaltuutettu korostaa, ettei toistaiseksi ole vakuuttavaa näyttöä siitä, että lainvalvontaviranomaisten ja Europolin pääsy ETIAS-järjestelmän tietoihin olisi tarpeen. Hän muistuttaa, että henkilötietojen käsittelyn tarpeellisuutta ja oikeasuhteisuutta uusissa järjestelmissä on arvioitava sekä ottamalla kokonaisvaltaisesti huomioon EU:ssa jo käytössä olevat laaja-alaiset tietojärjestelmät että ottamalla erikseen huomioon erityistilanne, joka koskee laillisesti EU:ssa käyviä ja EU:n alueelle saapuvia asianomaisia kolmansien maiden kansalaisia.
Euroopan tietosuojavaltuutetun suositukset tässä lausunnossa koskevat edellä mainittujen olennaisten huolenaiheiden lisäksi ehdotuksen seuraavia osatekijöitä:
kerättävien tietojen tarpeellisuus ja oikeasuhteisuus
tiedoille valitut säilytysajat
ETIAS-järjestelmän ja muiden tietojärjestelmien välinen yhteentoimivuus
rekisteröityjen oikeudet ja käytettävissä olevat oikeussuojakeinot
lainvalvontaviranomaisille myönnettävän tietoihin pääsyn edellytysten riippumaton arviointi
tehtävien ja vastuualueiden jako Euroopan raja- ja merivartioviraston ja tietotekniikkaviraston välillä
ETIAS-keskusjärjestelmän suorittama tarkistaminen
ETIAS-järjestelmän rakenne ja tietoturvallisuus
järjestelmän tuottamat tilastot ja
Euroopan oikeusasiamiehen rooli.
Euroopan tietosuojavaltuutettu voi edelleen antaa ehdotusta koskevaa neuvontaa myös ehdotetun asetuksen nojalla annettavan sellaisen delegoidun säädöksen tai täytäntöönpanosäädöksen laatimiseen liittyen, joka voi vaikuttaa henkilötietojen käsittelyyn.
Tehty Brysselissä 6. maaliskuuta 2017.
(1) Komission Euroopan parlamentille, neuvostolle, Euroopan talous- ja sosiaalikomitealle ja alueiden komitealle 13. helmikuuta 2008, antama tiedontanto ”Euroopan unionin rajaturvallisuuteen liittyvien tulevien toimien valmistelu” (KOM(2008) 69 lopullinen).
(2) Euroopan tietosuojavaltuutetun 3. maaliskuuta 2008 esittämät alustavat huomautukset, saatavilla osoitteessa https://secure.edps.europa.eu/EDPSWEB/webdav/shared/Documents/Consultation/Comments/2008/08-03-03_Comments_border_package_EN.pdf.
(3) Helmikuussa 2011 julkaistu EU:n sähköistä matkustuslupajärjestelmää (EU ESTA) koskeva toimintalinjoja koskeva selvitys, saatavilla osoitteessa http://ec.europa.eu/dgs/home-affairs/e-library/docs/pdf/esta_annexes_en.pdf.
(4) Komission Euroopan parlamentille ja neuvostolle 25. lokakuuta 2011 antama tiedonanto ”Älykkäät rajat – vaihtoehdot ja jatkotoimet” (KOM(2011) 680 lopullinen).
(5) Komission Euroopan parlamentille ja neuvostolle 6. huhtikuuta 2016 antama tiedonanto ”Vahvemmat ja älykkäämmät tietojärjestelmät rajaturvallisuuden ja sisäisen turvallisuuden tueksi” (COM(2016) 205 final).
(6) EU:n matkustustieto- ja -lupajärjestelmän (ETIAS) perustamista koskeva 16. marraskuuta 2016 julkaistu toteutettavuustutkimus, loppukertomus, saatavilla osoitteessa https://ec.europa.eu/home-affairs/sites/homeaffairs/files/what-we-do/policies/european-agenda-security/legislative-documents/docs/20161116/etias_feasability_study_en.pdf.
Euroopan komissio, jäljempänä ’komissio’, on vastaanottanut osittaista välivaiheen tarkastelua koskevan pyynnön, joka on esitetty polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8. kesäkuuta 2016 annetun Euroopan parlamentin ja neuvoston asetuksen (EU) 2016/1036 (1), jäljempänä ’perusasetus’, 11 artiklan 3 kohdan nojalla.
Tarkastelupyynnön esitti Kiinan kansantasavallasta peräisin olevan tuonnin osalta Hebei Yulong Casting Co., Ltd, jäljempänä ’pyynnön esittäjä’, joka on muokattavaksi soveltuvasta valuraudasta valmistettujen kierteitettyjen putkien liitos- ja muiden osien vientiä harjoittava kiinalainen tuottaja.
Koska toimenpiteitä sovelletaan myös Thaimaasta peräisin olevaan tuontiin, komissio on päättänyt omasta aloitteestaan käynnistää Thaimaasta peräisin olevaa tuontia koskevan tarkastelun.
Tämä tarkastelu rajoittuu tuotteen määritelmän tarkastelemiseen ja sen selkeyttämiseen, kuuluvatko tietyt tuotelajit Kiinan kansantasavallasta ja Thaimaasta, jäljempänä ’asianomaiset maat’, peräisin olevien tiettyjen muokattavaksi soveltuvasta valuraudasta valmistettujen kierteitettyjen putkien liitos- ja muiden osien tuontiin sovellettavien polkumyynnin vastaisten toimenpiteiden soveltamisalaan.
Tämän tarkastelun kohteena oleva tuote on tällä hetkellä CN-koodiin ex 7307 19 10 (Taric-koodi 7307191010) luokiteltavat muokattavaksi soveltuvasta valuraudasta valmistettujen kierteitettyjen putkien liitos- ja muut osat, lukuun ottamatta puserrusliitinten runkoja, joissa käytetään ISO DIN 13 -kierrettä ja muokattavaksi soveltuvasta raudasta valmistettuja kierteitettyjä pyöreitä liitäntärasioita, joissa ei ole kantta, jäljempänä ’tarkastelun kohteena oleva tuote’.
Tällä hetkellä voimassa oleva toimenpide on neuvoston täytäntöönpanoasetuksella (EU) N:o 430/2013 (2) käyttöön otettu lopullinen polkumyyntitulli.
Pyynnön esittäjä vaatii, että tietyt muokattavaksi soveltuvasta valuraudasta valmistettujen kierteitettyjen putkien liitos- ja muut osat jätetään voimassa olevien polkumyynnin vastaisten toimenpiteiden soveltamisalan ulkopuolelle. Tuotteet, jotka väitteen mukaan olisi jätettävä soveltamisalan ulkopuolelle, ovat
puserrusliitinten rungot, joissa käytetään ISO DIN 28601 -kierrettä, ja
ristin muotoiset liittimet, joissa keskikohdan läpi menee kaksi kierteittämätöntä läpivientiä.
Perusasetuksen 11 artiklan 3 kohdan nojalla esitetty pyyntö perustuu pyynnön esittäjän toimittamaan alustavaan näyttöön, jonka mukaan toimenpiteen ulkopuolelle jätettävien tuotteiden fyysiset, tekniset ja/tai kemialliset perusominaisuudet eroavat merkittävästi tarkastelun kohteena olevan tuotteen perusominaisuuksista. Katsotaan, että sama näyttö koskee molemmista asianomaisista maista peräisin olevaa tarkastelun kohteena olevaa tuotetta.
Komissio on ilmoittanut asiasta jäsenvaltioille ja todennut, että on olemassa riittävä näyttö osittaisen välivaiheen tarkastelun käynnistämiseksi. Tarkastelu rajoitetaan tuotteen määritelmän tarkastelemiseen ja sen selkeyttämiseen, kuuluvatko tietyt tuotelajit tarkastelun kohteena olevan tuotteen tuontiin sovellettavien polkumyynnin vastaisten toimenpiteiden soveltamisalaan. Näin ollen komissio panee vireille tarkastelun perusasetuksen 11 artiklan 3 kohdan mukaisesti.
Tämän tarkastelun perusteella mahdollisesti annettavia asetuksia saatetaan soveltaa taannehtivasti asiaa koskevien toimenpiteiden käyttöönottopäivästä tai vaihtoehtoisesti myöhäisemmästä ajankohdasta, esimerkiksi siitä päivästä, jona tämä ilmoitus julkaistaan Euroopan unionin virallisessa lehdessä. Kaikkia asianomaisia osapuolia ja erityisesti tuojia pyydetään esittämään asiaa koskevat näkemyksensä ja toimittamaan näkemyksiään tukevaa näyttöä.
5.1 Kirjalliset huomautukset
Kaikkia asianomaisia osapuolia pyydetään esittämään näkemyksensä sekä toimittamaan tietoja ja asiaa tukevaa näyttöä. Nämä tiedot ja asiaa tukeva näyttö on toimitettava komissiolle 37 päivän kuluessa tämän ilmoituksen julkaisemisesta Euroopan unionin virallisessa lehdessä, ellei toisin mainita.
Saadakseen tutkimuksensa kannalta välttämättöminä pitämänsä tiedot komissio lähettää vientiä harjoittavana tuottajana toimivalle pyynnön esittäjälle kyselylomakkeen. Lisäksi komissio voi lähettää kyselylomakkeita asianomaisille osapuolille, jotka ovat ilmoittautuneet. Nämä tiedot ja asiaa tukeva näyttö on toimitettava komissiolle 37 päivän kuluessa tämän ilmoituksen julkaisemisesta Euroopan unionin virallisessa lehdessä, ellei toisin mainita.
5.2 Mahdollisuus tulla tutkimusta suorittavien komission yksiköiden kuulemaksi
5.3 Kirjallisia huomautuksia, täytettyjen kyselylomakkeiden palauttamista ja kirjeenvaihtoa koskevat ohjeet
Kaikki asianomaisten osapuolten luottamuksellisina toimittamat kirjalliset huomautukset, mukaan luettuina tässä ilmoituksessa pyydetyt tiedot, täytetyt kyselylomakkeet ja kirjeenvaihto, on varustettava merkinnällä ”Limited” (3).
Asianomaisten osapuolten on esitettävä kaikki huomautuksensa ja pyyntönsä sähköpostitse, skannatut valtakirjat ja todistukset mukaan luettuina, lukuun ottamatta laajoja vastauksia, jotka on toimitettava cd-rom-levyllä tai dvd-levyllä henkilökohtaisesti tai kirjattuna kirjeenä. Käyttämällä sähköpostia asianomaiset osapuolet ilmaisevat hyväksyvänsä sähköisiin lähetyksiin sovellettavat säännöt, jotka on julkaistu asiakirjassa ”CORRESPONDENCE WITH THE EUROPEAN COMMISSION IN TRADE DEFENCE CASES” kauppapolitiikan pääosaston verkkosivustolla osoitteessa http://trade.ec.europa.eu/doclib/docs/2011/june/tradoc_148003.pdf. Asianomaisten osapuolten on ilmoitettava nimensä, osoitteensa, puhelinnumeronsa ja voimassa oleva sähköpostiosoitteensa sekä varmistettava, että ilmoitettu sähköpostiosoite on yrityksen virallinen toimiva sähköpostiosoite, jota seurataan päivittäin. Kun yhteystiedot on toimitettu, komissio on yhteydessä asianomaisiin osapuoliin ainoastaan sähköpostitse, jolleivät nämä nimenomaisesti pyydä saada kaikkia asiakirjoja komissiolta muulla tavoin tai jollei lähetettävän asiakirjan luonne edellytä sen lähettämistä kirjattuna kirjeenä. Lisäsäännöt ja -tiedot komission kanssa käytävästä kirjeenvaihdosta, mukaan luettuna sähköpostitse toimitettavia tietoja koskevat periaatteet, ovat saatavilla edellä mainituista asianomaisten osapuolten kanssa käytävää viestintää koskevista ohjeista.
Sähköposti: TRADE-R661-MALLEABLE-FITTINGS@ec.europa.eu
Neuvonantaja järjestää myös tilaisuuksia osapuolten väliselle kuulemiselle, jossa voidaan tuoda esille vastakkaisia näkökantoja ja esittää niihin vastaväitteitä muun muassa voimassa olevien toimenpiteiden soveltamisalaa koskevissa kysymyksissä.
Tässä tutkimuksessa kerättyjä henkilötietoja käsitellään yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta 18. joulukuuta 2000 annetun Euroopan parlamentin ja neuvoston asetuksen (EY) N:o 45/2001 (4) mukaisesti.
(2) Neuvoston täytäntöönpanoasetus (EU) N:o 430/2013, annettu 13 päivänä toukokuuta 2013, lopullisen polkumyyntitullin käyttöönotosta ja väliaikaisen tullin lopullisesta kantamisesta Kiinan kansantasavallasta ja Thaimaasta peräisin olevien kierteitettyjen tempervalurautaisten putkien liitos- ja muiden osien tuonnissa ja menettelyn päättämisestä Indonesian osalta (EUVL L 129, 14.5.2013, s. 1).
(3) ”Limited”-merkinnällä varustettu asiakirja on asetuksen (EU) 2016/1036 (EUVL L 176, 30.6.2016, s. 21) 19 artiklassa ja vuoden 1994 GATT-sopimuksen VI artiklan soveltamisesta tehdyn WTO-sopimuksen (polkumyynnin vastainen sopimus) 6 artiklassa tarkoitettu luottamuksellisena pidettävä asiakirja. Se on myös suojattu Euroopan parlamentin ja neuvoston asetuksen (EY) N:o 1049/2001 (EYVL L 145, 31.5.2001, s. 43) 4 artiklan mukaisesti.
(4) EUVL L 8, 12.1.2001, s. 1.